Juneau
Juneau (službeno: The City and Borough of Juneau) je glavni grad Aljaske. Ima 30.987 stanovnika (prema popisu stanovništva iz 2005. godine). Treći je grad po veličini na Aljasci, iza Anchoragea i Fairbanksa. Grad se nalazi u podnožju planine Mount Juneau, nasuprot otoku Douglas. Na istoku graniči s kanadskom provincijom Britanskom Kolumbijom. Zanimljivost vezana za Juneau je da je to jedini američki glavni grad do kojega se može doći samo avionom ili brodom, a automobili i kamioni u grad stižu trajektom.